Технически университет – София

Техническият университет в София е държавно висше техническо училище, най-голямото в България с филиали в Пловдив и Сливен. В продължение на десетилетия Техническият университет подготвя инженерни кадри в областта на машиностроенето, енергетиката, електротехниката, електрониката, транспорта и съобщенията. История Техническият университет в София е основан на 15 декември 1945 г. като Машинно-технологичен факултет (МТФ) към Висшето техническо училище с три отдела – машинно инженерство, електроинженерство и индустриална химия. През 1950 г. се открива отдел минно инженерство и инженерна геология. През 1953 г. Машинно-технологичният факултет се отделя от Държавната политехника като самостоятелен висш технически институт под името Машинно-електротехнически институт (МЕИ). За негов първи ректор е избран проф. Саздо Иванов. Първоначално към МЕИ са създадени Машиностроителен факултет с 14 специалности и Електротехнически факултет с 6 специалности. През 1960 г. е открит Факултет по транспорта и съобщенията. На 18 юни 1963 г. институтът се разделя на пет отделни факултета – машинно-технологически, енергомашиностроителен, транспортен, електротехнически и Факултет по радиоелектроника. През 1973 г. се откриват още два факултета – машиностроителен и автоматика. През 1953 г. се въвежда задочно обучение, а през 1971 г. – вечерно. През 1969 г. е въведена следдипломна квалификация. Между 1967 и 1995 г. носи името на Ленин като Висш машинно-електротехнически институт (ВМЕИ) „В. И. Ленин“, по случай 50-ата годишнина от Октомврийската революция (1917). В периода 1975 – 1976 г. във ВМЕИ има 23 специалности, 13 526 студенти (от тях 199 чужденци от 40 страни) и 1435 преподаватели. Срокът на обучение е 4 1/2 години (редовно) и 5 1/2 години (задочно). До 1976 г. ВМЕИ са завършили 30 000 специалисти (от тях 360 чужденци от 23 страни). Филиалът на университета в Пловдив, създаден през 1986 г., включва 2 факултета – Факултет по електроника и автоматика и Факултет по машиностроене и уредостроене. През 1986 г. е открит Инженерно-педагогическият факултет в Сливен. Структурата на университета включва 2 колежа, които са на оперативно ръководство от университетските бази в София и Сливен. Педагогическият колеж „Св. Иван Рилски“ в Дупница е закрит през 2006 г., а Техническият колеж „Джон Атанасов“ в Пловдив – през 2010 г. През 1991 г. е открит Факултет по мениджмънт. Университет С решение на XXXVII народно събрание от 21 юли 1995 г. ВМЕИ се преобразува в университет и се преименува на Технически университет – София. От 1990 г. в Техническият университет (за първи път във висшето образование в България), започва обучение изцяло на чужд език с откриването на Факултет за германско инженерно обучение и промишлен мениджмънт, съгласно междуправителствена спогодба с Германия. Между 1992 и 1993 г. се полага началото съответно и на днешните факултети за обучение на английски и на френски език – Факултет за английско инженерно обучение и Факултет за френско обучение по електроинженерство. Техническият университет осъществява методично и учебно ръководство на 2 средни технически училища – в София и Правец. През цялата история на Техническия университет в него са получили дипломи за висше образование над 80 000 инженери, икономисти, математици. Понастоящем в него се обучават над 14 000 студенти, докторанти, специализанти, ученици, включително около 1000 чужденци. Общо преподавателите и изследователите надхвърлят 1000 души, от които над 400 са хабилитирани. През 2022 – 2023 г. в Техническият университет има 39 специалност, 4657 студенти (от тях 169 чужденци от 13 страни) и 1586 преподаватели. Срока на обучение и в двете форми е 4 години. Ректори Учебна структура В учебната си структура Техническият университет включва общо 17 факултета и 4 департамента, 3 висши колежа и 2 средни училища, разпределени както следва: 14 факултета и 3 департамента в София, филиал в Пловдив с 2 факултета (Факултет по електроника и автоматика, Факултет по машиностроене и уредостроене); Инженерно-педагогически факултет и колеж в Сливен с един департамент, Колеж по енергетика и електроника в София (с бази в Ботевград и Козлодуй); 2 средни училища – Технологично училище „Електронни системи“ в София и Национална професионална гимназия по компютърни технологии и системи в Правец. Факултети Колежи Колеж по енергетика и електроника, София Колеж, Сливен Средни училища Технологическо училище „Електронни системи“, София Професионална гимназия по компютърни технологии и системи, Правец Други звена Департамент за чуждоезиково обучение и приложна лингвистика, София Департамент по физическо възпитание и спорт, София Департамент за квалификация и професионално развитие на учители, София Център за дистанционно обучение, Пловдив Център за обучение на специализанти, Пловдив Център за развитие и квалификация, Сливен Център за развитие и квалификация, София Научна структура Научно-приложната дейност е организирана в следните звена: Научноизследователски сектор – с 15 научноизследователски и 20 научно-приложни лаборатории 4 малки предприятия – ЕФТОМ-ЙОН, ЕФТОМ-ХИМ, МОД-МАН, МУСАТ, ЕМНМ Учебно-експериментално предприятие (Учебен завод) – с 4 обособени производствени звена Библиотека През 1976 г. библиотеката разполага с книжен фонд около 87 000 тома. Към 2024 г. в библиотеката има над 130 000 тома научна и образователна литература в областта на инженерните и стопански науки. Осигурени са 216 работни места, от които 126 са компютъризирани, както и достъп до съвременни CAD, CAM, CAE и други системи за проектиране, симулация и моделиране и достъп до електронните ресурси на ScienceDirect, SpringerLink, EmeraldEngineering, EBSCOhost, както и цитатните бази данни Scopus. В библиотеката има информационен център на Българския институт за стандартизация, откъдето могат да се четат стандарти, покриващи множество инженерни, стопански и други области. Известни преподаватели и възпитаници Доктор Хонорис кауза Йорг Шенк, съветник на посланик в посолството на Германия Преподаватели Атанас Шишков, български инженер, автор на техническа литература Борис Боровски, български учен, член-кореспондент на БАН, дългогодишен ръководител на катедра „Изчислителна техника“ Владимир Дивизиев, български учен, бивш ректор на ВМЕИ, член-кореспондент на БАН Георги Михов, български учен-изобретател, бивш ректор на ВМЕИ, член-кореспондент на БАН Гриша Филипов, български икономист, министър-председател на България Димитър Бучков, български учен, бивш ректор на ВМЕИ Иван Попов, български инженер, бивш ректор на ВМЕИ Людмил Даковски, български учен, бивш ректор на ВМЕИ Начо Начев, български инженер, бивш ректор на ВМЕИ Никола Тодориев, български учен, бивш ректор на ВМЕИ, член-кореспондент на БАН Николай Наплатанов, български инженер, бивш ректор на ВМЕИ, член-кореспондент на БАН Стефан Воденичаров, учен и академик на БАН Цанко Цанков, български инженер, бивш ректор на ВМЕИ Възпитаници Александър Божков, български политик Александър Вълчев, основател и дългогодишен директор на Националния политехнически музей Ангел Балевски, български инженер, политик и писател, академик на БАН Иван Вълчев, български алпинист Койчо Русев, български инженер, бивш председател на Националната транспортна камара Огнян Дойнов, български машинен инженер Петър Барбалов, генерал-майор на НРБ Петър Величков, български литературен историк Росен Плевнелиев, бивш президент на България Румен Антонов, български изобретател Цвета Караянчева, български машинен инженер, политик от ГЕРБ Галерия Външни препратки Официален сайт на Техническия университет в София Източници